Kazakstanin jääkiekkomaajoukkue

Kazakstanin jääkiekkomaajoukkue edustaa Kazakstania miesten kansainvälisissä jääkiekko-otteluissa. Maa liittyi Kansainvälisen jääkiekkoliiton IIHF:n jäseneksi keväällä 1992.

Joukkueen sijoitus Kansainvälisen jääkiekkoliiton IIHF:n oli alkuvuonna 2022 jääkiekon maailmanrankinglistalla 15:s. Vuonna 2016 maassa oli 19 jäähallia sekä 4 900 mies- ja juniorijääkiekkoilijaa. Vuonna 2021 rekisteröityjä miesjääkiekkoilija oli liki 500 ja junioreita hieman yli 7 000.

Kazakstanin paras saavutus on vuoden 1998 talviolympialaisissa saavutettu kahdeksas sija. Maa on pelannut vuoroin sekä maailmanmestaruuskilpailujen 1. divisioonassa että korkeimmalla sarjatasolla. Maailmanmestaruuskilpailuissa joukkue on sijoittunut parhaimmillaan 10. sijalle vuonna 2021.

Historiaa 
Jääkiekon pelaaminen alkoi Kazakstanissa sen ollessa vielä Kazakstanin neuvostotasavalta ja osa Neuvostoliittoa. Tuolloisen neuvostotasavallan johtava seura Torpedo Ust-Kamenogorsk pelasi kauden 1987–1988 Neuvostoliiton mestaruussarjassa. Kazakstanin tunnetuin kiekkokasvatti neuvostoaikana lienee ollut Boris Aleksandrov, joka pelasi Neuvostoliiton kultamitalijoukkueessa Innsbruckin olympiakisoissa vuonna 1976.

1990-luvulla 
Kazakstan liittyi Kansainväliseen jääkiekkoliitto IIHF:iin vuonna 1992. Maa lähetti joukkueen maailmanmestaruuskilpailuihin ensimmäistä kertaa vuonna 1993. Vuodesta 1996 alkaen joukkueen päävalmentajana toimi 1970-luvulla Innsbruckissa pelaajana kultaa voittanut Boris Aleksandrov. Vuoden 1998 Naganon talviolympialaisissa maa voitti oman alkulohkonsa ja päihitti alkusarjaottelussa muun muassa Slovakian.

2000- ja 2010-luvuilla 
Aleksandrovin ura joukkueen päävalmentajana loppui vuonna 2002. Vuonna 2005 maa selviytyi myös ensi kertaa maailmanmestaruuskilpailuissa jatkosarjaan. Kazakstan ei ole juurikaan pystynyt haastamaan jääkiekon suurmaita, mutta vuoden 2012 maailmanmestaruuskilpailujen alkusarjassa joukkue onnistui tasoittamaan ottelun Yhdysvaltoja vastaan varsinaisen peliajan viime minuuteilla, mutta hävisi lopulta voittolaukauskilpailun jälkeen 2–3. Sama toistui vuoden 2014 maailmanmestaruuskilpailuissa, mutta tällä kertaa Kazakstanin viime minuuteilla tekemän tasoitusmaalin jälkeen Yhdysvallat voitti sen jatkoajalla loppulukemin 4–3.

2020-luvulla 
Kazakstan voitti ensimmäisen kerran Suomen maailmanmestaruuskilpailuissa vuonna 2021, kun Suomi taipui voittolaukauskilpailun päätteeksi maalein 2–1. Tätä ennen Kazakstanin joukkue ei ollut onnistunut saavuttamaan Suomea vastaan yhtään pistettä.

NHL-pelaajat

Nikolai Antropov
Jesse Blacker (s. Kanadassa)
Brandon Bochenski (s. Yhdysvalloissa) 
Dustin Boyd (s. Kanadassa)
Kevin Dallman (s. Kanadassa)
Nigel Dawes (s. Kanadassa)
Darren Dietz (s. Kanadassa)
Henrik Karlsson (s. Ruotsissa)

Vitali Kolesnik
Vitali Jeremejev
Jevgeni Nabokov (myöh. Venäjän maajoukkueessa)
Konstantin Puškarjov
Konstantin Šafranov
Martin St. Pierre (s. Kanadassa)
Curtis Valk (s. Kanadassa)
Viktor Svedberg (s. Ruotsissa)

Sijoitukset

Olympialaisissa 
 1994 – karsiutui
 1998 – 8. sija
 2002 – karsiutui
 2006 – 9. sija
 2010 – 16. (karsiutui)
 2014 – 13. (karsiutui)

Maailmanmestaruuskilpailuissa

IIHF:n maailmanranking 
 2003 – 21.
 2004 – 17.
 2005 – 15.
 2006 – 11.
 2007 – 16.
 2008 – 19.
 2009 – 18.
 2010 – 17.
 2011 – 16.
 2012 – 17.
 2013 – 16.
 2014 – 17.
 2015 – 17.
 2016 – 16.
 2017 – 17.
 2018 – 18.
 2019 – 19.
2020 – 16.
 2021 – 13.
 2022, helmikuu – 15.

Kokoonpanoja 
Olympiakisat vuonna 1998
Olympiakisat vuonna 2006
Maailmanmestaruuskilpailut vuonna 2010
Maailmanmestaruuskilpailut vuonna 2012

Lähteet

Aiheesta muualla 
 Kazakstanin jääkiekkoliiton sivusto 
 Kazakstan IIHF:n sivuilla 
 Kazakstan nationalteamsoficehockeyssä 

Kazakstanin jääkiekko
Jääkiekkomaajoukkueet